סופרגירל (סדרת טלוויזיה)

סופרגירל (באנגלית: Supergirl) היא סדרת טלוויזיה אמריקאית המבוססת על חוברות הקומיקס "סופרגירל" ו"סופרמן", מבית DC קומיקס והיא הסדרה השלישית של יקום החץ. הגיבורה הראשית מבוססת על דמות סופרגירל שנוצרה על ידי אוטו בינדר וקורט סוואן. בסדרה משולבות דמויות מעולמו של סופרמן ומיקום DC, והיא עלתה לשידור באוקטובר 2015 ברשת CBS בעונתה הראשונה. ב-2016 עברה לרשת The CW לקראת עונתה השנייה. ב-30 במרץ 2021 עלתה לשידור העונה השישית והאחרונה לסדרה שהסתיימה בתאריך 9 בנובמבר 2021. בישראל זמינה הסדרה באתר נטפליקס החל מ-12 ביוני 2017. קארה זור-אל נשלחה לכדור הארץ כשהייתה בת 13. לפני שקריפטון התפוצץ, הוריה של קארה שלחו אותה בחללית לכדור הארץ אחרי בן דודה קאל-אל, עליו קארה הייתה אמורה להגן. החללית שלה נפגעה כאשר קריפטון התפוצץ, ויורטה לאזור הפנטום שהזמן לא עובר בו, שם היא הייתה תקועה במשך 24 שנה. עד שהחללית שלה נחתה בכדור הארץ, קאל-אל גדל והפך לסופרמן. עלילת הסדרה מתחילה 11 שנים לאחר הנחיתה, כאשר קארה בת ה-24 לומדת לאמץ את כוחותיה והופכת ל"סופרגירל". בעונה הראשונה, קארה נאלצת לחשוף את כוחותיה, והופכת למגנה של נשיונל סיטי. קארה מגלה כי מאות פושעים שאמהּ כלאה מסתתרים על כדור הארץ, כולל דודיה אסטרה ונון. קארה עובדת עם אחותה המאמצת אלכס דנוורס כדי להילחם בפושעים אלה, ביחד עם בן מאדים ירוק, ז'ון ז'ונס; חברו של בן דודה, ג'יימס אולסן; וגאון טכנולוגיה, וין שוט הבן. בעונה השנייה, קארה וחבריה עוסקים בסכסוכים בין האוכלוסייה המקומית של כדור הארץ לבין הקהילה החיצונית (חייזרים), וחקירת הארגון הסודי "קדמוס", שמנהלת ליליאן לות'ור, אמו של לקס לות'ור. קארה מתיידדת עם בתה החורגת של ליליאן, לינה לות'ור, המנכ"לית החדשה של "אל קורפ" ("לות'ורקורפ" לשעבר), ונאבקת ברגשות רומנטיים עם הגעתו לכדור הארץ של מון-אל, נסיך ניצול מהכוכב השכן של קריפטון, דקסאם, שהוריו רוצים להחזירו. ג'יימס הופך לגיבור "גרדיאן". אלכס מתחילה לצאת עם מגי סויר. ז'ון מתיידד עם בת מאדים, מגאן, ששייכת לגזע הלבן של אנשי המאדים שהשמיד את הגזע של ז'ון. בעונה השלישית, קארה נאבקת עם האובדן של מון-אל שנאלץ לעזוב את כדור הארץ. מון-אל חוזר לכדור הארץ, ומספר שנסע בזמן למאה ה-31, ייסד את "לגיון גיבורי-העל" ונישא לאימרה ארדין. ז'ון מגלה כי אביו מרין חי. אלכס שבורת לב לאחר פרידה ממגי. החברה החדשה של קארה ואלכס, סמנת'ה אריאס, היא אם חד-הורית וניצולה קריפטונית נוספת, אשר הופכת בלי לדעת ל"הורגת עולמות" המכונה "ריין", המשרתת כת בראשות אמה הביולוגית, סלינה. בעונה הרביעית, קארה מסייעת לאנשים בכל רחבי כדור הארץ, ומתמודדת עם ארגון סודי שמטרתו היא השמדת החוצנים שנמצאים על פני כדור הארץ, היא נעזרת בברייניאק 5 חבר הלגיון. אלכס מנהלת כעת את ה-DEO, בעוד ז'ון ז'ונס מתמודד עם מות אביו מרין. בחלק הראשון של העונה קארה וה-DEO נאבקים בארגון הטרור לוויתן, שסוכנם ראמה קהאן שיכול לשלוט באדמה מנסה להרוג את קארה. לאחר המשבר, בחלק השני קארה מנסה להתרגל לחיים בכדור הארץ פריים, לעבודה תחת לקס לות'ור וליחסייה עם לינה בעולם שבו הטכנולוגיה של אובסידיאן סוחפת את כולם. בחלק הראשון של העונה, לקס לות'ור שיגר את קארה לאזור הפנטום ואלכס והחבורה עושים הכל בשביל להחזיר אותה. בחלק השני, ניקסלי ולקס לות'ור אוספים כוחות אשר קשורים למימד החמישי. בסוף העונה דמויות רבות מכלל העונות מבצעות הופעת אורח ולבסוף כולם מקבלים סגירת מעגל מושלמת. בסצנה האחרונה, קארה לראשונה חושפת בראיון בקאטקו כי היא סופרגירל. קארה זור-אל/קארה דנוורס/סופרגירל – (מליסה בנויסט): קריפטונית בת 24 המתגוררת בנשיונל סיטי, שמוכרחה לקבל את כוחותיה שהסתירה בשנים הקודמות. היא מסייעת לאחותה המאמצת כחלק מארגון "המחלקה לפעילויות לא-רגילות (Department of Extra-Normal Operations, ‏DEO)", ועד תחילת העונה השלישית עבדה כאזרחית בתאגיד התקשורת "קאטקו" בתור העוזרת של קאט גרנט (מנהלת התאגיד לשעבר), תקופה מסוימת אף הייתה כתבת בתאגיד. מון-אל היה בן זוגה בעונה השנייה. מלינה וייסמן ואיזבלה וידוביץ' מגלמות את דמותה של קארה הנערה, בת ה-13 ובת ה-15 בהתאמה. אלכסנדרה "אלכס" דנוורס/השומרת – (קיילר לי): אחותה המאמצת של קארה ומדענית החוקרת את תרבות קריפטון ועובדת עבור האנק הנשו ב-DEO. בעונה השנייה מגלה שהיא לסבית אחרי השותפות שלה עם השוטרת מגי סויר שהופכת לבת זוגה. מגי ואלכס מתארסות ולאחר זמן מה נפרדות מאחר שמגי לא רוצה ילדים ואילו אלכס כן. בסוף העונה השלישית מתמנה למנהלת ה-DEO. בעונה השישית מתחתנת עם קאלי אולסון, ביחד הן מאמצות ילדה. ג'יימס "ג'ימי" אולסן/גרדיאן – (מיחד ברוקס) (עונות 1-5; עונה 6 אורח): צלם לשעבר במערכת העיתון "דיילי פלאנט" במטרופוליס שנעשה למנהל אמנותי בקאטקו תחת הנהלתה של שותפתו לשעבר בעבודה בדיילי פלאנט, קאט גרנט. בין הסיבות לעבירתו לנשיונל סיטי נמנות פרידתו עם ארוסתו לוסי ליין, וכן השגחה על סופרגירל עבור סופרמן. בעונה השנייה הופך ג'ימי לגיבור מחופש בשם "גרדיאן", ונעשה למנכ"ל קאטקו לאחר עזיבתה של קאט. היה מושא אהבתה של קארה במהלך העונה הראשונה. הם נהפכים לזוג עד שקארה מבינה שאינה אוהבת אותו עוד והם נפרדים. בעונה השלישית הופך לבן זוגה של לינה לותור. בעונה החמישית ברוקס עוזב את נשיונל סיטי, וחוזר לתפקיד אורח בעונה השישית. וינסלו "וין" שוט הבן/טוימן: (ג'רמי ג'ורדן) (עונות 1-3; עונות 5-6 אורח): מומחה טכנולוגי העובד לצד קארה בקאטקו. בתחילת העונה השנייה עובר לעבוד בסוכנות ה-DEO. היה מאוהב בקארה, אבל קארה דחתה אותו ורצתה שהם יישארו רק חברים. יצא עם שיבון בסוף העונה הראשונה אבל נפרד ממנה אחרי זמן קצר, משום שהתגלתה כנבלית-על. בעונה השנייה יצא עם חייזרית בשם ליירה אבל נפרד ממנה אחרי שגילה שהיא רימתה אותו. בעונה השלישית מת אביו, נבל העל "איש הצעצועים". בסיום העונה השלישית נוסע לעתיד יחד עם מון-אל ולגיון גיבורי-העל. בעונה החמישית חוזר לתפקיד אורח. האנק הנשו/סייבורג סופרמן / ז'ון ז'ונס/הצייד ממאדים – (דייוויד היירווד): האנק הנשו היה סוכן CIA לשעבר שהתמנה למנהל המחלקה לפעילויות לא-רגילות (Department of Extra-Normal Operations, ‏DEO), שנהרג והוחלף בידי החוצן משנה הצורה ז'ון ז'ונס שהגיע ממאדים. ז'ון ז'ונס מנהל את ה-DEO עד סוף העונה השלישית. מון-אל/מייק מת'יוס – (כריס ווד) (עונות 2-3; עונות 5-6 אורח): גיבור-על בעל כוחות דומים לאלו של סופרגירל וסופרמן. מוצאו מכוכב-הלכת דקסאם, השכן של קריפטון, שנותר שומם לאחר השמדתו של קריפטון, שפגע גם בדקסאם. בהתחלה מזדהה כשומר בארמון המלוכה אבל אחר-כך מתגלה כי הוא הנסיך של דקסאם. מתאהב בקארה והם נהיים זוג. אימו לא מקבלת את העובדה שהוא מעדיף להישאר על כדור הארץ מאשר לחזור איתה לדקסאם. נאלץ לצאת מכדור הארץ. נשאב לחור תולעת והיה תקוע במאה ה-31 למשך שבע שנים. לאחר שבעה חודשים בזמן של כדור הארץ חזר מהעתיד והביא איתו בני אדם וחוצנים מהעתיד, כולל אשתו. בסיום העונה השלישית חוזר עם לגיון גיבורי-העל ווין לעתיד. בעונה החמישית חוזר לתפקיד אורח. קת'רין ג'. "קאט" גרנט – (קליסטה פלוקהארט) (עונות 1-2; עונות 3-4 ו-6 אורח): מייסדת ומנהלת תאגיד התקשורת "קאטקו" אשר עבדה בעברה ככתבת רכילות בעיתון הדיילי פלאנט. עוזבת את קאטקו קצת אחרי תחילת העונה השנייה ועוברת לבית הלבן בתור דוברת הבית הלבן בכהונת הנשיאה מארסדן. מרגרט "מגי" סויר – (פלוריאנה לימה) (עונות 2-3): בלשית לסבית במשטרת נשיונל סיטי המתעניינת במקרים המערבים גיבורי על ונבלי-על. בת זוגה של אלכס דנוורס בעונה השנייה ועד תחילת העונה השלישית. לינה לותור – (קייטי מקגראת') (עונות 2-6): אחותו הצעירה של לקס לותור שלוקחת בעלות על תאגיד לותור לאחר מאסרו של אחיה ושואפת לשפר את תאגיד לותור לטובה. נעשית לחברתה הטובה של קארה. בעונה השלישית הופכת לבת זוגו של ג'יימס אולסן. במהלך העונה השישית מתגלה שהיא בעלת יכולות קסם, כלומר מכשפה, כמו אמא שלה. סמנתה "סאם" אריאס/ריין – (אודט אנאבל) (עונה 3): קריפטונית נוספת שנשלחה לכדור הארץ כפעוטה, גדלה בכדור הארץ כבת-אדם ומגדלת את בתה רובי כאם חד-הורית בלי להכיר את מקורותיה וכוחותיה. במהלך העונה השלישית אחת מהורגות העולמות בשם ריין אשר נוצרה על ידי מכשפות קריפטוניות נשלחת לכדור הארץ כדי להשתלט עליו. כדי להצליח במשימת שהוטלה עליה נכנסת ריין לגופה של סמנת'ה מאחר שסמנת'ה קריפטונית. בסיום העונה השלישית ה-DEO בעזרתה של לינה לותור מחסלים את ריין ומשחררים את סמנת'ה. קוורל דוקס/"בארני"/ברייני/ברייניאק 5 – (ג'סי ראת') (עונות 2-6): חבר לגיון בעל אינטלאקט 12, חצי מחשב חצי אדם. בהמשך בן זוגה של ניה נאל. ניה נאל/החולמת – (ניקול מיינס) (עונות 4-6): כתבת טרנסג'נדרית חדשה בקאטקו, בת חסותה של קארה, ההופכת בהדרגה לגיבורת על ובהמשך בת זוגו של דוקס. קיילי אולסן – (עזי טספאי) (עונות 5-6; עונה 4 חוזר): אחותו הצעירה של גיימס, חזרה לארצות הברית בעקבות סיור צבאי מעבר לים. עובדת באובסידיאן טק ועוזרת לאנדריאה בפיתוח המוצר. בעונה השישית לאחר תבוסתם של לקס וניקסלי, אלכס וקלי מתחתתנות ומאמצות ילדה חייזרית בשם אסמי. איב טשמאכר – (אנדריאה ברוקס) (עונה 5; עונות 2-4 חוזר; עונה 6 אורח): עובדת קאטקו לשעבר שהפכה לחלק מצוות המחקר של לינה, עד שלינה מגלה שהיא בעצם מרגלת שעובדת עם לקס לותור. אנדריאה רוחאס/אקרדה – (ג'ולי גונסלו) (עונות 5-6): מנכ"לית אובסידיאן טק, והעורכת הראשית החדשה של קאטקו, חברה ותיקה של לינה לותור. וויליאם דיי – (סטאז נאיר) (עונות 5-6): כתב חדש בקאטקו מדיה, שבחשאי עובד גם ככתב בעיתון אנגלי. חושד שאנדריאה רוחאס היא פושעת. ניקסליגספטלנז "ניקסלי" – (פטה סרג'נט) (עונה 6): נסיכה אימפריאלית מהמימד החמישי שקארה פוגשת בפנטום זון. שואפת לנקום באביה על שגירש אותה מהמימד החמישי והרג את אחיה. אלורה זור-אל – (לורה בנאנטי ואריקה דוראנס): אמה הביולוגית של קארה המדריכה אותה לקראת הפיכתה לסופרגירל. בסוף העונה השלישית קארה מגלה שהיא עדיין חיה, והיא גרה בכוכב בשם ארגו ואף מגיעה לביקור בכדור הארץ. אסטרה – (לורה בנאנטי): דודתה המרושעת של קארה, אחותה של אמה אלורה. אלייזה דנוורס – (הלן סלייטר): מדענית, אמה של אלכס ואמה המאמצת של קארה. ג'רמיה דנוורס – (דין קיין): אסטרופיזיקאי, אביה של אלכס ואביה המאמץ של קארה. לאחר אימוצה של קארה, החל לעבוד עבור ה-DEO כדי שלא ייקחו את קארה למחקרים וניסויים, ונהרג לכאורה במשימה בדרום אמריקה לאחר שהציל את חייו של החוצן ממאדים ז'ון ז'ונס. למעשה, הוא נלקח מהמקום בידי ארגון קדמוס. מקסוול "מקס" לורד – (פיטר פצ'ינלי): איל-הון המסוקרן מהופעתה של סופרגירל ושואף לחשוף את זהותה הסודית, ובכך הופך לאויבה. בסוף העונה הראשונה משתף פעולה עם סופרגירל ואלכס. לוסי ליין (אנ') – (ג'נה דוואן-טייטום): אחותה הצעירה של לויס ליין וחברתו לשעבר של ג'ימי. היא וג'ימי חוזרים להיות ביחד אבל אחר כך היא נפרדת ממנו כי היא מבינה שהוא אוהב את קארה. סמואל "סאם" ליין – (גלן מורשאוור): אביהן המגונן של לוסי ולויס ליין שהגעתו לנשיונל סיטי מפריעה לסופרגירל כאשר הוא מגייס אותה ליוזמה ממשלתית מסוכנת. נון – (כריס ואנס): מדען קריפטוני לשעבר ברמתם של ג'ור-אל ולארה-אל, וקצין צבא ברוטאלי, מרושע, רב עוצמה וכועס, אנטיתזה לכל הדברים שסופרגירל מייצגת, והוא נעשה במהירות לאויבה הגדול. אדם פוסטר – (בלייק ג'נר): בנה המבוגר של קאט גראנט, אשר משמש כמושא אהבה פוטנציאלי עבור קארה וכמתחרם של ג'יימס ווין. קארה נפרדת ממנו אחרי זמן קצר מאוד, והוא עוזב את נשיונל סיטי. שיבון סמיית'/סילבר באנשי – (איטליה ריצ'י): עובדת חדשה בקאטקו המשמשת כיריבה הן של קארה והן של סופרגירל. משפחתה היא משפחה של מכשפות שקוללו לפני מאות שנים שכשמישהו יעשה להן עוול הן חייבות להרוג אותו או שהן ייהרגו. אינדיגו – (לורה ונדרוורט): אינדיגו נידונה למאסר ב"פורט רוז" בעקבות קריאה למרד בקריפטון, וכאשר היא מגיעה לכדור הארץ היא נעשית בלתי-ניתנת לעצירה. מאסטר ג'יילר – (ג'ף ברנסון): סוהר חסר רחמים מ"פורט רוז" הרוצה להעמיד לדין את כל האסירים שנמלטו משם. לוקאס "סנאפר" קאר – (איאן גומז): עיתונאי שנשכר בידי קאט גרנט להיות העורך הראשי בקאטקו. הבוס הקשוח של קארה. אוליביה מארסדן – (לינדה קרטר): נשיאת ארצות הברית, מתגלה כחוצנית בעונה השנייה. המלכה ריאה – (טרי האטצ'ר): אמא של מון-אל שחזרה לקחת אותו אחרי חיפושים בגלקסיות. אוואין יאומן לוהק לתפקיד האסיר הקריפטוני המרושע ורטוקס. כריס בראונינג לוהק לתפקיד בן קרול / ריאקטרון, נבל השואף לנקום בסופרגירל לאחר שהובס בידי סופרמן. בריט מורגן לוהקה לתפקיד לזלי ויליס / לייבווייר, עובדת קאטקו שקיבלה כוחות-על חשמליים בעקבות תאונה. ג'סטיס ליק לוהק לתפקיד הלגראמיט, חוצן הפועל נגד קארה תחת פיקודה של אסטרה. פאראן טהיר לוהק לתפקיד "המפקד", אחד מיועציהם של אסטרה ונון. עדו גולדברג לוהק בתפקיד כפול: דוקטור טי.או. מורו (טומורואו). הטורנדו האדום, אנדרואיד שנוצר על ידי טי.או. מורו בתור נשק ונעשה לאיום על נשיונל סיטי כאשר הוא מפתח בינה מלאכותית. הנרי קזרני לוהק לתפקיד וינסלו שוט האב, נבל העל "איש הצעצועים" ואביו של וין. צ'ארלס הלפורד לוהק לתפקיד ג'ם(Jemm), אסיר חוצני המשתמש באבן המשובצת במצחו כדי לתמרן את רגשותיהם של אנשים. הופ לורן לוהקה לתפקיד ביזארו, שיבוט של סופרגירל שנוצר בידי מקסוול לורד ומשמשת כהיפוך לדמותה של סופרגירל. דייוויד לים שיחק את הסוכן טסונג בפרק השביעי בעונה הראשונה. רוברט גרנט לוהק לתפקיד זור-אל(Zor-El), אביה הביולוגי של קארה. לוי מילר לוהק לתפקיד קרטר גרנט, בנה הביישן של קאט גרנט המתוודה על התאהבותו בסופרגירל לקארה בזהותה האזרחית. אמה קאולפילד לוהקה לתפקיד סוכנת ה-FBI. קמרון צ'ייס, וטאוני סייפרס לוהקה לתפקיד הסנאטורית מירנדה קריין. ג'ואן ג'ולייט באק מגלמת את דמותה של קתרין גראנט, אמה של קאט גרנט. כמו כן, במהלך שידור העונה הראשונה, הוכרז על פרק קרוסאובר מיוחד עם הפלאש שבמסגרתו גרנט גאסטין מתארח בסדרה בתור דמותו של הפלאש. הפרק שודר ב-28 במרץ 2016 והניב לתוכנית עלייה חדה ברייטינג, שגררה ביקוש יותר גבוה של עונה שנייה לסדרה, דרישה לקרוסאובר נוסף בין שתי התוכניות, והחלטה להעביר את הסדרה לרשת The CW בעונתה השנייה של הסדרה. השחקן טיילר הקלין מגלם את דמותו של קאל-אל/קלארק קנט/סופרמן בתפקיד אורח, וזאת לאחר שדניאל דימאג'יו גילם גרסה צעירה של הדמות בעונתה הראשונה של הסדרה. בעונה השנייה מגלמת את דמותה של מגאן מורז השחקנית שרון ליל. בפרק השלישי של העונה השלישית מופיעה איזבלה וידוביץ' בתור קארה הצעירה, ומייקל ג'ונסטון בתפקיד אדם. יעל גרובגלס משחקת בשני פרקים בעונה 3 את פסי (PSI) או בשמה האמיתי גייל מארש. פסי היא שודדת בנקים ויש לה היכולת לשלוט בפחדים של אנשים. מדיה וקבצים בנושא סופרגירל בוויקישיתוף אתר האינטרנט הרשמי של סופרגירל (באנגלית) סופרגירל, ברשת החברתית אקס (טוויטר) "סופרגירל", במסד הנתונים הקולנועיים IMDb (באנגלית) "סופרגירל", באתר נטפליקס "סופרגירל", באתר AllMovie (באנגלית) "סופרגירל", באתר Rotten Tomatoes (באנגלית) "סופרגירל", באתר Metacritic (באנגלית) "סופרגירל", באתר אידיבי "סופרגירל", במסד הנתונים הקולנועיים KinoPoisk (ברוסית) בעונות 1-2 מעונה 3 ‘Supergirl’: Azie Tesfai To Play James Olsen’s Sister On the CW’s DC Series ‘Supergirl’ Season 5 Adds Julie Gonzalo as Andrea Rojas aka Acrata, Staz Nair as Reporter William Dey ‘Supergirl’ Season 5 Adds Julie Gonzalo as Andrea Rojas aka Acrata, Staz Nair as Reporter William Dey Peta Sergeant Joins Season 6 As New Series Regular CBS’ ‘Supergirl’ Adds ‘Super’ Alums Dean Cain and Helen Slater סלייטר גילמה את סופרגירל בסרט מ-1984 Peter Facinelli Has Joined Supergirl – But Will He Be Good or Evil? 'Supergirl' Taps 'Transporter' Star as DC Villain Non (Exclusive) Glee's Blake Jenner Set to Join Supergirl Cast Alongside Wife Melissa Benoist Supergirl casts Italia Ricci as Silver Banshee בסדרה "סמולוויל" לורה ונדרווט גילמה את סופרגירל 'Supergirl’ Casts DC Comics Characters Indigo & Master Jailer לינדה קרטר שיחקה בסדרה ’אשת חיל’ בשנות השבעים Will Robinson, See Former 'Wonder Woman' Lynda Carter in 'Supergirl', EW.com, ‏October 10, 2016 (באנגלית) OFFICIAL: OWAIN YEOMAN JOINS CBS' "SUPERGIRL" AS DC COMICS' VILLAIN, VARTOX Supergirl taps Sons of Anarchy alum as DC Comics villain Reactron ‘Supergirl’ Casts ‘True Blood’ Alum as DC Comics Villain Livewire (EXCLUSIVE) 'Supergirl' Casts Justice Leak As Villain Hellgrammite Supergirl To Square Off Against Iron Man and Star Trek Actor Faran Tahir EXCLUSIVE: Supergirl Casts Iddo Goldberg as Dr. T.O. Morrow, the Red Tornado New York Comic Con: 'Supergirl' Adds Toyman to Villain Roster Constantine's Charles Halford Cast As Jemm On Supergirl Supergirl casts Hope Lauren as Bizarro Girl Let's Talk About That Major 'Supergirl' Recasting in Season 6 ‘Supergirl’ Casts ‘Pan’ Star Levi Miller to Play Calista Flockhart’s Son EXCLUSIVE: Emma Caulfield Coming to CBS’ Supergirl as Cameron Chase Supergirl Casts Unforgettable Star as Alien-Hating Senator Who Is Katherine Grant On 'Supergirl'? Cat's Mother Will Prove To Be A Force Of Nature Crossover Confirmed: ‘The Flash’ To Meet ‘Supergirl’ In March Episode ‘Supergirl’ Casts Tyler Hoechlin as Superman for Season 2 Supergirl Casting a (Young) Superman Supergirl Casts Daniel DiMaggio As A Young Kal-El Supergirl Season 2 Casts Sharon Leal as Miss Martian